﻿Curs 5 Terapia neurosenzorială I Facilitarea neuromusculară proprioceptivă se bazează pe mişcările normale şi pe dezvoltarea motorie din cursul evoluţiei ontogenetice În activitatea motorie normală, ceierul înregistrează mişcările de ansamblu şi nu contracţiile musculare individuale Metodele de facilitare neuromusculară proprioceptivă utilizează mişcările de ansamblu, care se desfăşoră în diagonală şi în spirală şi care se aseamănă cu mişcările din activitatea cotidiană Aceste metode sunt eficente în tratamentul unor boli ca: -Parkinson -traumatisme vertebromedulare -artrite -accidente vasculare cerebrale -traumatisme ale mâinii Principiile de tratament au fost stabilite de Voss în 1966 şi stabilesc: 1 Toate fiinţele umane au potenţiale care nu au fost complet dezvoltate Acest principiu reprezintă fundamentul facilitării neuromusculare proprioceptive 2 Dezvoltarea neuromotorie normală se desfăşoară în direcţie cervicocaudală şi proximodistală -În evaluare şi tratament vor fi urmărite aceste direcţii -Când există o invaliditate severă, atenţia se concentrează pe regiunile corpului şi gâtului, cu receptorii auditivi, vestibulari, vizuali şi asupra trunchiului superior şi a extremităţilor Dacă nu există un control adecvat la nivelul corpului, gâtului şi trunchiului, depriderile motorii de fineţe nu pot fi dezvoltate 3 Depriderile motorii timpurii sunt dominate de activităţile refelxe Deprinderile motorii ale adultului sunt susţinute sau întărite de refexele posturale -Pe măsură ce fiinţa umană se maturizează, refelxele primitive sunt completate pentru a permite dezvltarea progresivă a unor activităţi cum sunt rostogolirea, târârea, şederea -Refelxele au efect şi asupra modificărilor de tonus de la nivelul membrelor Aplicaţie în tratament Dacă extensorii cotului sunt slabi vom postura bolnavul, astfel încât să-şi privească partea bolnavă Reflexul tonic asimetric al gâtului, declanşat prin această poziţie, va avea efect de întărire asupra muşchilor slabi ai membrului superior 4 Deprinderile motorii precoce sunt caracterizate prin mişcări spontane care oscilează între extrema flexiune şi extrema extensiune Sunt mişcări ritmice şi au un caracter ireversibil 5 Dezvoltarea deprinderilor motorii este exprimată într-o succesiune ordonată de modele de mişcare şi postură La copilul normal, această secvenţă este demonstrată de dezvoltarea locomoţiei, pe care copilul o învaţă în următoarea succesiune: rostogolire->târâre->mers de-a buşilea->ridicare în ortostatism-> mers în picoare Copilul învaţă să-şi utilizeze mâna în diferite tipuri de mişcare în cadrul diferitelor posturi: la început, se întinde după un obiect şi se agaţă din postura cea mai stabilă- culcat pe spate sau pe burtă Pe măsură ce se dezvoltă controlul postural, copilul îşi foloseşte mâinile şi din decubit lateral, din şezând şi din stând Utilizarea extremităţilor în mişcări complexe, de ansamblu necesită interacţiunea cu schemele de mişcare ale capului, gâtului şi trunchiului 6 Dezvoltarea deprinderilor motorii are tendinţă de ciclicitate, evidenţiată prin trecerea de la dominanţa flexorilor la cea a extensorilor Un obiectiv principal al tratamentului prin facilitare neuromusculară proprioceptivă este acela de a stabili o balanţă între antagonişti; alternanţă dintre anatgonişti ajută la dezvoltarea balanţei musculare În dezvoltarea sa, copilul merge întâi de-a buşilea, adică se balansează înainte (predominanţa extensorilor) şi înapoi (predominanţa flexorilor), pe mâini şi pe genunchi Balansul şi controlul postural trebuie obţinute înainte de a începe mişcările din aceste posturi 7 Etapele dezvoltării motorii au o succesiune ordonată Copilul încheie dezvoltarea unei etape, înainte de a trece la următoarea (o activitate mai avansată) Pentru a stabili în ce postură să poziţionăm bolnavul, trebuie să ţinem cont de etapele dezvoltării motorii normale Dacă o tehnică sau o postură nu este eficientă, trebuie să încercăm reeducarea activităţii respective într-o altă postură 8 Locomoţia depinde de contracţia reciprocă a flexorilor şi a extensorilor, iar menţinerea posturii necesită o ajustare continuă a nuanţelor dezechilibrului Acesta este principiul fundamental care stă la baza unui obiectiv principal al facilitării neuromusculare proprioceptive- adică refacerea echilibrului dintre antagonişti 9 Perfecţionarea abilităţilor motorii este dependentă de învăţarea motorie Stimularea multisenzorială de către terapeut facilitează învăţarea motorie a pacientului şi este parte integrantă a facilitării neuromusculare proprioceptive 10 Frecvenţa stimulărilor şi activităţilor repetitive sunt folosite pentru a promova învăţarea actelor motorii şi pentru a dezvolta forţa şi rezistenţa In dezvoltare, copilul repetă actele motorii până când reuşeşte să le stăpânească Acest lucru devine evident când observăm un copil care învaţă să meargă El cade frecvent, dar repetă efortul până când stăpâneşte actul motor 11 Activităţile orientate spre un anumit scop, cuplate cu facilitarea neuromusculară proprioceptivă, sunt folosite pentru a grăbi învăţarea mersului şi a activităţilor de autoîngrijire Când se aplică facilitarea neuromusculară proprioceptivă (FNP) la autoîngrijire, obiectivul este îmbunătăţirea abilităţii funcţionale Componente ale învăţării motorii din punct de vedere al FNP a- Învăţarea motorie necesită o abordare multisenzorială Pentru a obţine răspunsul dorit folosim sistemele: auditiv, vizual şi tactil b- Combinarea corectă a stimulării senzoriale trebuie ajustată pe măsură ce pacientul progresează c- Se va ţine seama şi de capacitatea intelectuală şi de abilitatea de a coopera a fiecărui pacient Referitor la stimularea auditivă Comenzile trebuie să fie: * scurte şi clare; * să survină la timp în raport cu executarea actului motor; * tonul vocii influenţează calitatea răspunsului motor; * tonul blând se foloseşte pentru a linişti şi încuraja bolnavul; * medierea verbală se foloseşte pentru a învăţa pacienţii cu acident cerebral vascular (AVC) să utilizeze scaunul cu rotile în condiţii de securitate Stimularea vizuală asistă iniţierea şi coordonarea mişcării -Contribuţia vederii trebuie monitorizată pentru a ne asigura dacă pacientul urmăreşte direcţia mişcării -Poziţia terapeutului este importantă pentru că adesea pacientul foloseşte poziţia terapeutului şi mişcările sale drept indicaţie vizuală Stimularea tactilă Din punct de vedere al dezvoltării, sistemul tactil se maturizează înaintea celor auditiv şi vizual Sistemul tactil este mai eficient pentru că permite discriminarea spaţială şi temporală -După Affolter, în cursul dezvoltării, perceperea informaţiilor kinestezice şi tactile este fundamentală pentru acumularea experienţelor afective şi cognitive – Este important pentru pacient să simtă schemele de mişcare – Prin facilitarea neuromusculară proprioceptivă aportul tactil este completat prin contactele normale ale terapeutului care ghidează şi întăresc răspunsul dorit: * atingerea uşoară a pacientului, pentru a ghida mişcarea; * folosirea stretchingului pentru a iniţia mişcarea; * opunerea de rezistenţă pentru a intensifica mişcarea ; * pentru creşterea vitezei şi acurateţei mişcării, este necesară exersarea repetată, prin care pacientul câştigă schemele habituale, pe care apoi le efectuează automat, fără efort voluntar -În facilitarea neuromusculară proprioceptivă se utilizează coneptul sarcinilor parţiale şi totale Pentru a îndeplinii/învăţa sarcini totale, accentul se pune pe sarcina respectivă, pe care pacientul nu o poate îndeplini independent Termenul de “procedură în trepte” se referă la accentuarea unei părţi din sarcină, în timp ce se efectuează întregul Pentru învăţarea motorie trebuie respectate câteva componente din punct de vedere al abordării FNP: * stimularea multisenzorială prin: comenzi verbale, stimulare vizuală şi contacte normale; * atingerea este cea mai eficientă dintre stimulări şi ajută pacientul să simtă mişcările normale; * pacientul trebuie să practice activităţile motorii în situaţii diferite şi care au răspuns feed-back imediat Evaluarea se desfăşoară în mai multe etape: Evaluarea iniţială urmăreşte determinarea: * abilităţilor pacientului; * deficienţelor; * a potenţialului După stabilirea planului de tratament evaluarea continuă pentru aprecierea eficenţei tratamentului şi reajustarea acestuia Evaluarea se face în sens craniocaudal şi proximodistal 1)Funcţiile vitale şi de relaţie: -respiraţia -deglutiţia -funcţia cardiovasculară -musculatura feţei şi a gurii -controlul vizual/ocular 2)Regiunea corpului şi a gâtului: -deficenţele în aceste regiuni afectează direct trunchiul superior şi extremitatea superioară -se vor observa în timpul diferitelor posturi şi activităţi funcţionale -se va nota: -tonusul dominant: flexor-extensor -aliniamentul: median/înclinat într-o parte -stabilitaea/ mobilitatea 3)Trunchiul superior 4)Extremităţile superioare 5)Extremităţile inferioare Segmentele se observă individual în cadrul schemelor de mişcare specifice, dar şi în activităţile complexe în care intervine interacţiunea dintre segmente 6 Evaluarea este urmată de unele întrebări: 1 Este necesară o creştere a mobilităţii sau stabilităţii? 2 Există echilibru între flexori şi extensori sau are un grup dominant? 3 Pacientul este capabil să se deplaseze în orce direcţie? 4 Care sunt principalele deficite? (scăderea forţei musculare, tulburări de coordonare, spasticitate, contractură) 5 Este pacientul capabil să adopte o postură şi să o menţină? Dacă nu , care sunt posturile sau schemele de mişcare pe care nu le poate efectua? 6 Deficitul este localizat cu predilecţie proximal sau distal? 7 La care stimulare senzorială ar răspunde mai bine (pacientul)? 8 La care facilitare neuromusculară proprioceptivă ar răspunde mai bine pacientul? 7)Observarea pacientului în timp ce desfăsoară activităti de autoîngrijire şi alte ADL-uri pentru a aprecia dacă performarea schemelor individuale şi toatale este adecvată în contextul activităţii funcţionale 8)După ce pacientul părăseşte cadrul organizat al T O şi trece în mediul de la domiciliu, care este mai puţin organizat şi structurat, se producea adesea o deteriorare a performanţelor motorii Din această cauză, tratamentul trebuie acomodat pentru practicile motorii din mediul casnic, profesional, cu specificul lor de activitate Schemele de mişcare şi de postură în FNP Schemle diagonale -Sunt scheme de mişcare globale observate în cadrul activităţilor cotidiene -O parte a chestionarului pentru evaluarea în T O este recunoaşterea schemelor diagonale din cadrul ADL-urilor -Cunoaşterea diagonalelor este importantă pentru a identifica aria de deficit -Există două mişcări diagonale prezente în părţile principale ale corpului Fiecare diagonală are componente de flexie, extensie, rotaţie şi mişcări de abducţie sau adducţie -Schemele corpului, gâtului şi trunchiului sunt: -flexie cu rotaţie spre dreapta sau spre stânga; -extensie cu rotaţie spre dreapta sau spre stânga; -diagonalele extremităţilor superioare şi inferioare sunt deschise în funcţie de trei mişcări componente ale şoldului şi umărului: -flexie-extensie; -abducţie-aducţie -rotaţie internă-rotăţie externă Voss a descris, în 1967, o prescurtare pentru schemele extremităţilor” -Diagonala 1- D1- flexie-extensie -Diaginala 2 – D2- flexie extensie Ca puncte de referinţă fiind umărul pentru membrul superior şi şoldul pentru mebrul inferior Mişcările asociate cu fiecare diagonală se observă în activităţile de autoîngrijire şi alte ADL-uri Scheme unilaterale 1)Extremitaea superioară D1 flexie -ridicarea, abducţia şi rotirea scapulei; -flexia-extensia cotului; -supinaţia antebraţului; -înclinarea radială a articulaţiei radiocarpiene; -flexia şi adducţia degetelor; -adducţia policelui 2)Extremitatea superioară D1 extensie -coborârea, adducţia şi rotirea scapulei -extensia , abducţia şi rotirea internă a umărului -extensia/flexia cotului -pronaţia antebraţului -extensia şi abducţia degetelor -abducţia policelui 3)Membrul superior D2 flexie -ridicarea, adducţia, rotaţia scapulei; -cotul în flexie/extensie; -supinaţie antebraţului; -extensia şi abducţia degetelor; -extensia policelui 4)Membrul superior D2 extensie -coborârea, abducţia, rotaţia scapulei -extensia, adducţia umărului -pronaţia antebraţului -flexia şi adducţia degetelor 5)Membrul inferior D1 flexie -flexie, adducţie, rotirea externă a şoldului -genunchiul în flexie/extensie -extensia degetelor 6)Membrul inferior D1 extensie -flexie, abducţie, rotirea internă a şoldului -genunchiul în flexie/extensie -flexia plantară şi eversia piciorului -extensia degetelor 7)Membrul inferior D2 flexie -flexia, abducţia, rotirea internă a şoldului -genunchiul in flexie/extensie -dorsiflexia şi eversia piciorului -extensia degetelor 8)Membrul inferior D2 extensie -extensia, adducţia şi rotăţia externă a şoldului -genunchiul în flexie/extensie -flexia plantară şi inversia piciorului Scheme bilaterale 1)Scheme simetrice Membrele (pereche) efectuează mişcări în acelaşi timp 2)Scheme asimetrice Membrele efectuează mişcări spre o parte a corpului, în acelaşi timp 3)Scheme reciproce Membrele (perechi) efectuează mişcări în acelăşi timp, în scheme opuse cu efect stabilizator asupra corpului, gâtului şi trunchiului Pentru activităţile care necesită un nivel crescut de balans, un membru efectuează D1 extensie, iar celălat D2 flexie Scheme combinate ale extremităţilor superioare şi inferioare Din interacţiunea M S şi M I rezultă: -scheme contralaterale- extremitătile de aceeaşi parte se mişcă în acelaşi timp, în aceeaşi direcţie; -scheme diagonale reciproce- extremităţile de părţi opuse se mişcă în acelaşi timp Avantajele folosirii diagonalelor în tratament -Are loc traversarea liniei mediane -Remedierea deficitului motor, ca în sindromul de neglijare unilaterală, unde conştientizarea părţii neglijate este obiectiv de tratament -Schemele diagonale folosesc grupuri de muşchi caracteristice mişcărilor din ADL-uri Scheme totale În FNP sunt numite scheme totale de mişcare şi postură şi posturile din cursul dezvoltării Schemele totale necesită interacţiunea dintre componenetle proximale (cap, gât, trunchi) şi cele de la extremităţi La fel de importantă ca menţinerea unei posturi este şi adaptarea acesteia Utilizarea schemelor totale în FNP este susţinută de următoarele: -Schemele totale de mişcareşi de postură fac parte din dezvoltarea motorie normală a fiinţei umane -Folosirea schemelor toatale creşte capacitatea de a adapta şi a menţine posturi care sunt importante în toate activităţile Proceduri 1 Comenzi verbale 2 Stimulare vizuală 3 Contactele normale: - Presiunea mâinilor kinetoterapeutlui este facilitatorie şi serveşte ca indicaţie senzorială pentru a ajuta pacientul să înteleagă direcţia în care se va executa mişcarea – Nivelul presiunii aplicate depinde de tehnica utilizată şi de răspunsul dorit; -Localizarea contactului este aleasă în raport cu muşchii, tendoanele, articulaţiile responsabile pentru schemele de mişcare dorite 4 Stretchingul – aceasta este utilizat pentru a iniţia mişcarea voluntară şi pentru a întări şi a creşte viteza de răspuns în muşchi slabi Procedura se bazează pe principiile lui Sherington, de inervaţie reciprocă 5 Tracţiunea facilitează receptorii articulari realizând o îndepărtarea a suprafeţelor articulare care se pare că ar uşura mişcarea Tracţiunile sunt contraindicate la pacienţii cu simptome acute (după fracturi sau intervenţii chirurgicale) 6 Compresiunea în ax facilitează receptorii articulari prin compresiunea exercitată la nivelul suprafeţelor articulare Ea promovează stabilitatea şi controlul postural 7 Rezistenţa maximală aplică principiul lui Sherington, cel al iradierii- schemele şi muşchii puternici întăresc componentele slabe Ea este definită ca cel mai ridicat nivel de rezistenţă care poate fi aplicat unei contracţii active ce permite întreaga excursie de mişcare Terapia neuroevolutivă Metoda Bobath în tratamentul hemiplegiei adultului În cazul bolnavilor cu hemiplegie, terapia ocupaţională îşi propune să faciliteze învăţarea actelor motorii, să favorizeze refacerea funcţională, cu scopul dobândirii unui grad cât mai mare de independenţă funcţională În timpul perioadei de refeacere bolnavul hemiplegic foloseşte în exces partea sănătoasă, pentru a suplini tulburările senzoriale şi deficitul motor Aceasta are ca rezultat tulburările privind bolnavul, aliniamentul, postura, forţa, tonusul şi coordonarea În terapia neuroevolutivă se urmăreşte evitarea schemelor anormale de mişcare: se acordă mai puţină atenţie dezvoltării mişcărilor compensatorii În timpul tratamentului, bolnavul este încurajat să folosească ambele jumătăţi ale corpului Un principiu de bază al tratamentului neuroevlutiv este simetria şi aliniamentul trunchiului şi pelvisului, care influenţează aliniamentul membrelor inferioare Echipamentele de asistare sunt folosite numai pentru securitatea bolnavului şi nu ca resort primar sau ca substitut al tratamentului Evaluarea specifică Pacientul va fi observat din faţă, din spate şi din profil Se va urmări simetria corpului, comparând tot timpul partea paralizată cu cea sănătoasă Bolnavul va fi observat sub aspect: -static:-stând -şezând -culcat -dinamic – în timpul mişcării se vor observa trunchiul şi gâtul A Evaluarea simetriei corpului şi a extremităţilor Bolnavul va fi observat din stând (sau culcat dacă nu poate) se urmăresc liniile de simetrie ale corpului; se vor nota: -deviaţiile de la linia mediană -centrarea corpului şi a gâtului -simetria scapulelor (distanţa de la marginea medială a scapulei pănă la linia mediană) -înclinaţia trunchiului -simetria în raport cu linia umerilor: -înălţimea umerilor -simetria în raport cu linia şoldurilor: -dacă şoldurile sunt la aceeaşi înălţime -dacă pacientul încarcă simetric ambele şolduri B Evaluarea mobilităţii pasive se face pentru identificarea problemelor ortopedice C Evaluare dinamică Se vor nota: -mişcările voluntare ale părţii afectate; -mişcările asociate; -mişcările compensatorii=scheme anormale de mişcare determinate de : -efortul crescut al părţii sănătoase, care determină iradierea impulsului nervos spre partea paralizată; -efortul excesiv al părţii bolnave, care deteremină producerea mişcărilor sinergice -schemele anormale de mişcare, pentru identificarea cauzelor ce trebuie combătute Principiile tratamentului neuroevolutiv Obiectivul principal al tatamentului Bobath este normalizarea tonusului muscular Creşterea tonusului muscular este numită facilitare, iar scădera acestuia se numeşte inhibiţie Terapia neuroevolutivă foloseşte scheme de mişcare opuse schemelor pe care se instalează spasticitate şi sunt ghidate de terapeut prin punctele „cheie “ de control Tehnicile de normalizare a tonusului muscular prouse de Bobath sunt: -încărcarea părţii paralizate a corpului; -rotaţia trunchiului; -antepulsia scapulară; -înclinaţia spre înainte a pelvisului; -facilitarea mişcărilor lente; controlate; -poziţioanrea corectă Antrenarea membrului superior în activităţile ocupaţionale Există trei modalităţi: -încărcarea pe mebrul superior plegic în timpul desfăşurării activităţii; -activităţi bilaterale; -ghidarea M S paralizat de către kinetoterapeut Activităţile bilaterale cu mâinile împreunate se folosesc pentru: * a îmbunătăţii conştientizarea părţii afectate; * creşterea aportului de informaţie senzitivă; * aducerea membrului superior plegic în câmpul vizual; * iniţierea mişcărilor din cadrul A O * inhibarea sinergiei de flexie prin antepulsia scapulei; * extensia cotului şi articulaţiei radiocarpiene, abducţia degetelor şi a policelui Kinetoterapeutul trebuie să dirijeze ferm, dar nu brutal, schemele normale de mişcare Selectarea activităţilor terapeutice Activităţile terapeutice trebuie astfel alese încât, să conţină mişcările pe care dorim să le promovăm Unele activităţi, cum ar fi aranjarea unui mozaic de cuburi, clădirea conurilor, adunarea unor boabe de fasole, sunt percepute de pacienţi ca inutile şi fără semnificaţie De aceea trebuie alese activităţi din viaţa zilnică care să capteze interesul bolnavului Pentru ca T O, să fie eficientă, activităţile selectate trebuie să fie atractive, seminficative pentru pacient, să solicite capacitatea de rezolvare a problemelor În acelaşi timp, pacientul trebuie să fie conştient de finalitaea activităţii învăţate şi de utilitatea acesteia Întrebări : 1 Care sunt principiile de tratament ale FNP ? 2 Care sunt întrebările care urmează evaluarea ? 3 Ce proceduri se folosesc în FNP? 4 Care sunt principiile tratamentului neuroevolutiv ? 